Číslo spisu: NBS1-000-069-941

Číslo záznamu: 100-000-343-418

Dátum: 22.04.2022

**VYSVETLENIE**

informácií potrebných na vypracovanie ponuky a na preukázanie splnenia podmienok účasti podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

Verejný obstarávateľ, Národná banka Slovenska so sídlom Imricha Karvaša 1, 813 25 Bratislava (ďalej len „verejný obstarávateľ“) dostal dňa 22.04.2022 prostredníctvom elektronického prostriedku, komunikačného rozhrania systému JOSEPHINE žiadosť o vysvetlenie informácií potrebných na vypracovanie ponuky a preukázanie splnenia podmienok účasti v nadlimitnej zákazke s názvom **„****Poskytovanie upratovacích a čistiacich služieb pre expozitúry Národnej banky Slovenska“** zverejnenej v Úradnom vestníku EÚ dňa 04.04.2022 pod číslom 2022/S 066-174661 a vo Vestníku verejného obstarávania č. 85/2022 pod číslom 18664 - MSS zo dňa 05.04.2022 (ďalej len „žiadosť o vysvetlenie“).

Po podrobnom oboznámení sa so žiadosťami o vysvetlenie verejný obstarávateľ v súlade s ustanovením § 48 zákona o verejnom obstarávaní poskytuje nasledujúce vysvetlenie:

**Otázka č. 4:**

Rád by som sa opýtal na "Návrh na plnenie kritérií na vyhodnotenie ponúk pre časť predmetu zákazky č. 1 Tabuľka č.1" Celková cena za 1. časť predmetu zákazky ( Tabuľka č. 1 riadok 36) v eur bez DPH sa vyplňuje za celý predmet zákazky čo je 28 mesiacov a 3 dni ? A položky predmetu zákazky "Návrh na plnenie kritérií na vyhodnotenie ponúk pre časť predmetu zákazky č. 1 Tabuľka č.1" sa rozpočítavajú na celý predmet zákazky čo je 28 mesiacov a 3 dni?

**Odpoveď:**

Vaše konštatovanie nacenenia a vyplnenia tabuľky č. 1 t.j. Návrhu na plnenie kritérií na vyhodnotenie ponúk pre 1. časť predmetu zákazky je správne.

Každá položka v stĺpci *Cena za položku spolu v eurách bez DPH* je cena za *Predmet 1. časť predmetu zákazky Upratovacie a čistiace služby pre expozitúru Žilina od 26.08.2022 do 31.12.2024* uvedený v druhom stĺpci tabuľky č. 1, tzn. že ide o cenu za položku spolu v eurách bez DPH za 28 mesiacov a 3 dni.

Keďže *Celková cena za 1. časť predmetu zákazky v eurách bez DPH* sa vypočíta ako súčet cien spolu za všetky položkyuvedené v tabuľke č. 1, z toho vyplýva, že ide o celkovú cenu za 1. časť predmetu zákazky v eurách bez DPH za 28 mesiacov a 3 dni.

Analogický postup nacenenia a vyplnenia návrhu na plnenie kritérií platí aj pre ostatné časti predmetu zákazky s prihliadnutím na dobu ich trvania.

Ing. Albín Kotian

výkonný riaditeľ, úsek finančného riadenia a informačných technológií, dočasne poverený riadením úseku hospodárskych služieb a bezpečnosti